Spanish Brass interpreta temes musicals de vent per a xiquets dels col·legis de Sagunt
08 de febrer 2017

​![](/media/y5mj4hib/76_img_5856.jpg)  

La companyia musical i de teatre Spanish Brass ha representat este matí l’obra Brass, brass, brass en la Casa de la Cultura del Port de Sagunt amb un públic de 434 xiquets i xiquetes dels col·legis Begoña, Sant Pedro, Cronista Chabret, Cervantes, Pinaeta, Tierno Galván i Mediterráneo, tots ells organitzats entre les dues audicions que s'han realitzat. La banda ha interpretat peces com Así habló Zaratustra, de Richard Strauss; The Sidewinder, de Lee Morgan; o Aria de las Variaciones Goldberg, de Bach, entre moltes altres.  
  

El regidor d’Educació, José Manuel Tarazona, ha valorat esta actuació **“dins del projecte de Ciutat Educadora i junt als col•legis”.** En concret**, “se situa en la formació i aprenentatge de la música amb instruments de vent. Estes són activitats didàctiques que prèviament els xiquets han treballat en les escoles i després, d’una manera pràctica, coneixen els instruments i la música de vent”.**

 ![](/media/opnbsscy/76_img_5851.jpg)  
  

En este cas és la companyia Spanish Brass la que ha actuat, **“una companyia amb molta qualitat”,** afegeix Tarazona. **“Crec que és una experiència didàctica, educativa i cultural molt enriquidora”,** conclou el regidor.

*   [](http://www.facebook.com/sharer.php?u=https://aytosagunto.es/va/actualitat/spanish-brass-interpreta-temes-musicals-de-vent-per-a-xiquets-dels-col-legis-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/spanish-brass-interpreta-temes-musicals-de-vent-per-a-xiquets-dels-col-legis-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/spanish-brass-interpreta-temes-musicals-de-vent-per-a-xiquets-dels-col-legis-de-sagunt/ "Linked In")
*   [](mailto:?body=https://aytosagunto.es/va/actualitat/spanish-brass-interpreta-temes-musicals-de-vent-per-a-xiquets-dels-col-legis-de-sagunt/)